Този проблем съществувал над 400 години.
Как може Алис да създаде шифър, който да скрие нейния отпечатък,
и така да спре изтичането на информация?
Отговорът е в случайността.
Представи си, че Алис хвърля зар с 26 страни,
за да генерира дълъг списък от случайни отмествания,
и го споделя с Боб, вместо ключова дума.
За да криптира своето съобщение,
Алис използва списъка от случайни отмествания.
Важно е този списък с отмествания
да е дълъг колкото съобщението, за да се избегнат повторения.
След това го изпраща на Боб, който дешифрира съобщението
със същия списък случайни отмествания, който му е дала.
Сега Ева ще има проблем, защото полученото криптирано съобщение
ще има две силни свойства.
Първо, отместванията нямат повтаряща се схема.
И второ, съобщението ще има постоянно
разпределение на честотата.
Тъй като няма разлика в честотата и следователно няма изтичане,
за Ева ще е невъзможно да разбие кода.
Това е възможно най-силният метод за криптиране
и той се появява в края на 19-ти век.
Сега е познат като "шифър с еднократен код".
За да покажем силата на този шифър,
трябва да разберем
експлозията от комбинации, която предизвиква.
Например Цезаровият шифър отмества всяка буква
с едно и също отместване, число между 1 и 26.
Затова ако Алис криптира своето име,
Ще се получи едно от 26 възможни криптирания.
Малък брой вероятности, които е лесно да бъдат проверени,
това е познато като "метод на грубата сила".
Сравни това с еднократния код, където всяка буква
се отмества с различно число между 1 и 26.
Сега помисли за броя на възможните комбинации.
Това е 26, умножено 5 пъти по себе си,
което е почти 12 милиона.
Понякога е трудно да се визуализира,
затова представи си, че Алис е написала
името си на една страница,
а над него е поставено всяко възможно криптиране.
Колко високо ще се натрупат листите?
С почти 12 милиона възможни 5-буквени комбинации,
купчината листи ще бъде огромна,
висока над километър.
Когато Алис криптира своето име с еднократния код,
това е като да вземе случаен лист от тази купчина.
От гледна точка на кодоразбивачката Ева,
всяка дума от 5 букви, с която тя разполага,
е еднакво вероятно да бъде всяка дума в тази купчина.
Това е идеалната тайна в действие.